b"\n_START_ARTICLE_\nDVD\n_START_PARAGRAPH_\nDVD-ul (\xc3\xaen englez\xc4\x83 Digital Video Disc sau Digital Versatile Disc) este un mediu de stocare optic care vine ca succesor al CD-ului, cu o capacitate de aproape 7 ori mai mare, \xc3\xaens\xc4\x83 cu un mod diferit de scriere a informa\xc8\x9biei pe disc.\n_START_SECTION_\nIntroducere\n_START_PARAGRAPH_\nLa \xc3\xaenceputul anilor '90 au fost dezvolate dou\xc4\x83 medii optice de stocare cu densitate mare: pe de o parte discul MultiMedia, sus\xc8\x9binut de Philips \xc8\x99i Sony, iar pe de alt\xc4\x83 parte era discul SuperDensity, care avea ca sus\xc8\x9bin\xc4\x83tori pe Toshiba, Time Warner, Hitachi etc. \xc3\x8en cele din urm\xc4\x83, cu interven\xc8\x9bia celor de la IBM, s-a ajuns la o \xc3\xaen\xc8\x9belegere, a\xc8\x99a c\xc4\x83 cei de la Sony \xc8\x99i Philips au renun\xc8\x9bat la ideea lor de disc MultiMedia, pentru a fi de acord cu discul SuperDensity. Dup\xc4\x83 ce s-au adus noului produs mici \xc3\xaembun\xc4\x83t\xc4\x83\xc8\x9biri pentru protec\xc8\x9bie \xc3\xaempotriva zg\xc3\xa2rieturilor, acesta a fost lansat cu o capacitate de stocare de 4.7 GB, chiar dac\xc4\x83 proiectul ini\xc8\x9bial era de 5GB. Organismul care se ocup\xc4\x83 cu specificarea \xc8\x99i dezvoltarea formatului DVD este DVD Forum, cunoscut la \xc3\xaenceput sub numele de DVD Consortium (fondat 1995)."